钦定古今图书集成/明伦汇编/氏族典/第522卷 > 薛昂
## 钦定古今图书集成/明伦汇编/氏族典/第522卷 > 薛昂

按《宋史薛昂传》：“昂，杭州人，登元丰八年进士第。崇宁
初，历太学博士、校书郎、著作佐郎，为殿中侍御史，拜
翰林学士。以不称职，改刑部尚书，转兵部。大观三年，
拜尚书左丞。明年，出知江宁，徙河南。政和三年，蔡京
复用事，复自尚书右丞为左丞，迁门下侍郎，寻知应
天府。昂始终附会蔡京，靖康初，言者斥其罪，诏致仕。”
杭州军乱，昂不请命，领州事，责徽州居住。